cyanic-selkie/wikianc huggingface dataset:
Valutahund
Norske valutahunder (tre per 2011) har til nå blitt trent i Storbritannia. Utdannelsen kostet i 2009 cirka 70 000–80 000 kroner per hund. De norske hundene er av typen jaktlabrador, en linje av labrador retriever som har vært avlet spesielt for sine jakt- og bruksegenskaper.
Strekdvergmåler
Strekdvergmåler (Eupithecia exiguata) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet nord til Hordaland i Norge.
Markku Tuokko
Markku Tuokko (født 24. juni 1951 i Nurmo, død 20. februar 2015 i Lojo) var en finsk diskoskaster og kulestøter. Under EM i 1978 tok Tuokko sølvmedalje i diskos med et kast på 64.90 meter. I OL i 1980 i Moskva tok han niendeplass i samme øvelse. Under innendørs-EM i 1979 tok han fjerdeplass i kulestøt.
Strekdvergmåler
Utseende
En liten (vingespenn 18 – 22 mm), slank, grå måler. Den kan kjennes på at forvingene er noe tilspissede og på at den har oppbrutte, svarte streker langs lengdeårene. Forvingen er lyst grå med mange, mer eller mindre tydelige, tverrbånd. Litt utenfor midten har den et, vanligvis tydelig, tverrbånd som har en skarp, vinkelformet innskjæring (spissen vender innover) nær forkanten, utenfor dette båndet et dobbelt, gråhvitt tverrbånd. Vingens ytre del er grå med en smal, hvit tverrstripe. Bakvingen er gråhvit. Larven er lang og slank, naken, grønn med en smal, rød sidestripe.
Markku Tuokko
Tuokko ble finsk mester i diskos fem ganger (1977 og 1979-1982).
Strekdvergmåler
Levevis
Arten finnes i skogkanter, hekker, hager og parker. Larvene kan finnes på en rekke forskjellige busker og løvtrær, blant andre slåpetorn, hegg, hagtorn, berberis og rips. De voksne målerne flyr i mai – juni.
Utbredelse
Arten finnes i Europa, unntatt lengst i sør, og i Nord-Asia. I Norge finnes arten på Østlandet, Sørlandet og på Vestlandet nord til Hordaland.
Markku Tuokko
Hans personlige rekord i diskos er 68.12 meter, oppnådd i mai 1979 i Fresno. Dette kastet var finsk rekord til 2001, da Timo Tompuri kastet 69.62 meter. I kulestøt har han fått opp et støt på 20.03 meter, oppnådd i august 1979.
I 1979 ble Tuokko tatt for doping under et Europacup-stevne, sammen med Asko Pesonen og Seppo Hovinen.
Hermann Christian Neupert
Hermann Christian Neupert (født 28. juni 1875 i New York, død 6. januar 1941) var en amerikanskfødt norsk fotograf. Han virket i Norge fra cirka 1909; fra begynnelsen av og frem til rundt 1932 i Oslo, og fra 1920 til 1930 i Drøbak. Neupers var ugift. Neupert var sønn av Holo Villers Neupert og Jenni Jonsson. Han begynte i farens papirforretning i 1891. I begynnelsen av 1900-årene begynte han å fotografere landskapsbilder, men hadde ikke atelier, bare mørkerom i sin leilighet i Cort Adelers gate 32 i Oslo.
Han fotograferte for Norges Statsbaner, men leverte også bilder til Mittet & Co.. Neupert var svoger av Ingebrigt Mittet, som brukte dem til sin prospektkortproduksjon. De overtok - sannsynligvis i 1930-årene - hele hans negativsamling. Bortsett fra ca. 200 negativer som firmaet beholdt, ga de senere hele samlingen til Riksantikvaren, som deretter overlot en del til Norsk Teknisk Museum og en del til Norsk Folkemuseum.
Chen Long
Chen Long (født 18. januar 1989) er en kinesisk badmintonspiller. Han ble kvalifisert til Sommer-OL 2012 i London etter å ha kommet blant de beste på verdensrankingen. Dette var hans første deltakelse i et sommer-OL, og han vant bronsemedaljen i mennens singelturnering.
Under Sommer-OL 2020 i Tokyo tok han sølv.
Figulus insulanus
Figulus insulanus er en bille som hører til familien hjortebiller (Lucanidae) i gruppen skarabider (Scarabaeoidea).
Litunet
Litunet er et gårdstun som ligger i Suldal kommune på sydsiden av Hylsfjorden. Bygningene rundt tunet er fra 1700-og 1800-tallet. Tunet og bygningene er et fredet kulturminne.
Gårdstunet er en del av Ryfylkemuseet.
Figulus insulanus
Levevis
I alle fall noen av artene ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.
Fylkesvei 1398
Fylkesvei 1398 går mellom Fagerstrand i Nesodden og Tusse i Frogn.
Strekningen ble fastlagt 2019, og består av den tidligere fylkesvei 102 og en delstrekning av den tidligere fylkesvei 82.
Asiamesterskapet i bueskyting 2005
Asiamesterskapet i bueskyting 2005 ble arrangert i New Delhi i India i 2005.
Det Kongelige Norske Videnskabers Selskabs priser
Det Kongelige Norske Videnskabers Selskab utdeler flere priser for vitenskapelig forskning.
Det Kongelige Norske Videnskabers Selskabs pris for yngre forskere
Prisen er finansiert av I.K. Lykkes fond. Prisen hadde frem til 2002 navnet kjøpmann Trond Lykkes pris for unge forskere. Prisen tildeles personer under 35 år som er «norske forskere eller utenlandske forskere ved norske forskningsinstitusjoner som har dokumentert fremragende talent, originalitet og innsats, og som har oppnådd særdeles gode resultater innen sine fagfelt»
Stortuva
Stortuva kan vise til
Gråkinntigerhegre
Gråkinntigerhegre (Tigrisoma mexicanum) er en fugl i hegrefamilien.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Sykling under Sommer-OL 2012 – Fellesstart menn
Mark Cavendish var utvilsomt den største forhåndsfavoritt. Med støtte fra et sterkt britisk lag bestående av fire etappevinnere (syv etapper) fra Tour de France 2012, inkludert nummer 1 og 2 sammenlagt, var det klart at motstanderne måtte jobbe hardt for å unngå massespurt.
Et 12-mannsbrudd bestående av Jürgen Roelandts, Marco Pinotti, Fumiyuki Beppu, Denis Mensjov, Stuart O'Grady, Timmy Duggan, Lieuwe Westra, Jonathan Castroviejo, Janez Brajkovič, Michael Schär, Alexander Kristoff og Park Sung-Baek kom seg tidlig avgårde. De hadde på det meste et forsprang på seks minutter. Da rundene på Box Hill var over, besto ledergruppen på 26 ryttere som hadde rundt ett minutts forsprang. Storbritannia hadde brukt opp kreftene og fikk lite hjelp fra andre lag og klarte ikke hente dem inn. Aleksandr Vinokurov og Rigoberto Urán stakk noen kilometer før mål, og Vinokurov hadde kontroll på spurten. Alexander Kristoff vant spurten om bronsemedaljen.
Mathew Leckie
Mathew Allan Leckie (født 4. februar 1991) er en australsk fotballspiller som spiller for Melbourne City FC.
Asiamesterskapet i bueskyting 2007
Asiamesterskapet i bueskyting 2007 ble arrangert i Xi’an i Kina i 2007.
Mathew Leckie
Han har spilt for flere andre klubber i sin karriere, blant annet FSV Frankfurt og Borussia Mönchengladbach fra Tyskland.
Landslaget
Den 14. noveber 2012 fikk han sin første landskamp for mot.
Han ble tatt ut til Fotball-VM 2014 i Brasil.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
RepRap-prosjektet
RepRap-prosjektet er et initiativ for å lage en hovedsakelig selvreplikerende maskin som kan benyttes til hurtig prototyping og produksjon. En maskin for hurtig prototyping er en 3D-skriver som kan bygge objekter basert på en datamodell. Et av målene for prosjektet er evnen til å reprodusere de delene som er nødvendig for å bygge en ny versjon av seg selv.
RepRap-designet og tilhørende programvare baserer seg på "Open Source"-prinsipper.
Komponenter
En RepRap bygges av en rekke komponenter, typisk:
En RepRap kan lage alle plastdelene som trengs for å bygge en ny RepRap, mens resten anses for å være standardkomponenter. Det finnes andre 3D-printere som er Open Source, men de regnes ikke som en RepRap om de ikke kan printe alle spesialdelene for å lage en tilsvarende maskin.
Materialer
Materialet som brukes med RepRap er plast som kan smeltes med varme og som stivner igjen. De vanligste typene som er i bruk er:
ABS er veldig robust, men kan gi noen uheldige avgasser når det smeltes. PLA er noe hardere og sprøere enn ABS, men er bionedbrytbart og ikke giftig.
Annen info
Det er god skikk å skrive ut deler til to nye maskiner som man gir bort eller selger til kostpris, for å spre utbredelsen av RepRap-maskiner. I tillegg er det en god ide å skrive ut et sett med deler til, så man har reservedeler til seg selv. En RepRap kan betale seg ved å printe nye RepRap-deler som selges på eBay eller på reprap.no.
Arne Hjertsson
Arne Hjertsson (født 4. september 1918, død 2. juni 1987) var en svensk fotballspiller.
Hjertsson, som var spiss, kom til Malmö FF fra Malmö Södra BK i 1936, og debuterte i Allsvenskan 30. mai 1937 mot Landskrona BoIS. Han lyktes ikke å spille seg til fast plass på laget, og spilte derfor noen sesonger for Malmö SK. Våren 1943 var han tilbake i Malmö FF, og scoret 3. juni 1943 sju mål mot Halmstads BK, en kamp hvor han erstattet Gustaf Nilsson, som var skadet. Målrekorden ble senere tangert av Gunnar Nordahl.
Aeolesthes
Aeolesthes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt i Sørøst-Asia (Laos, Vietnam, Vest-Malaysia, Borneo og Filippinene).
Systematisk inndeling
Tidligere ble langt flere arter regnet til denne slekten, de er også tatt med i oversikten under.
Liste over flyplasser i Malaysia
Dette er en liste over flyplasser i Malaysia. Malaysia har 58 flyplasser (36 i Øst-Malaysia og 22 i Vest-Malaysia).
Vianden
Vianden (luxembourgsk: Veianen; fransk: Vianden) er en kommune og en by i Luxembourg. Kommunen, som har et areal på 9,67 km², ligger i kantonen Vianden. I 2005 hadde kommunen 1 561 innbyggere.
Les Aspin
Liv og virke
Aspin studerte ved Yale University där han tok sin B.A.-eksamen i historie i 1960. Deretter dro han til Oxford i England med Rhodes-stipend. Ved Oxford avla han 1962 M.A. i nasjonaløkonomi. Deretter gjennomførte han doktorstudier ved Massachusetts Institute of Technology, med doktorgrad i 1966.
Aspin var offiser i US Army 1966-1968. Da arbeidet han som systemanalytiker i USAs forsvarsdepartement. Innen han ble innvalgt til Kongressen i 1970 var han aktiv i delstatspolitikken i Wisconsin og underviste nasjonaløkonomi ved Marquette University.
Aspin ble innvalgt i representantenes hus i Washington sammenlagt tolv ganger.
Forsvarsminister
Straks etter at Aspin tiltrådte som forsvarsminister tok han opp de farer som man stod overfor etter den kalde krigen: Usikkerhet knyttet til om reformene i det tidligere Sovjetunionen ville lykkes; faren for at terrorister eller terroriststater skulle få tak i atomvåpen; sannsynligheten for flere regionale konflikter verden rundt. Han var også opptatt av de allmenne politiske konsekvenser en nødvendig omlegging av amerikansk forsvarspolitikk kunne få i lys av den nye sikkerhetspolitiske virkelighet.
Straks etter at han tiltrådte fikk han også hjerteproblemer. Han tilbrakte flere dager på sykehus i februar 1993. En måned etter var han tilbake på sykehuset for å få en pacemaker. Tilbake på arbeidet måtte han med en gang ta fatt i spørsmålet om homoseksuelle i de væpnede styrker. Han lovet en rask avklaring, men det viste seg å bli svært vanskelig. I desember 1993 klarte Aspin å introdusere nye retningslinjer som innebar at militæret ikke skulle spørre etter seksuell orientering, og homofile ikke skulle gå ut med den. Den nye retningslinjen ble kalt don't ask, don't tell.
I Midtøsten forble Irak et problem. I juni 1993 avfyrte to skip fra den amerikanske flåte tomahawkraketter mot den irakiske sikkerhetstjenestes hovedkvarter i Bagdad. Det var etter at man mente å ha avdekket beviser om attentatplaner mot tidligere president George H.W. Bush under et besøk han hadde avlagt i Kuwait. Aspin beskrev angrepet som et vekkerop til Saddam Hussein.
Krisen i Bosnia ble stadig mer alvorlig, og det var Aspins holdning at man fra amerikansk side ikke skulle sette inn bakkestyrker for å gripe inn i borgerkrigen. Derimot var han mer åpen for bruk av høyteknologiske våpen som krysserraketter. Da Clinton-regjeringen senere forordnet flydropp av humanitær hjelp, var det mot Aspins anbefaling. Likeledes hadde han frarådet den begrensede aksjon som president Clinton beordret i Haiti. (Aksjonen ble lansert, men avbrutt før den ankom Haiti.)
Siste leveår
Aspin gikk av fra forsvarsdepartementet av personlige grunner og vendte tilbake til universitetsverdenen med undervisningsoppdrag ved Marquette University. Men han ble snart etter ordfører for det rådgivende organet The President's Foreign Intelligence Advisory Board. Aspin døde av slag i mai 1995.
Nord-Makedonias håndballforbund
Nord-Makedonias håndballforbund (Makedonsk: Ракометна федерација на Македонија) er en idrettsforbund for håndball i Nord-Makedonia. Håndballforbundets hovedkvarter er i Skopje og det gjenoppretter medlemskapet som en enkelt republikk av EHF og IHF i 1993. Det makedonske håndballforbundet er ansvarlig for organisering og styring av håndballens store lokale mesterskap i landet og driver også det makedonske herre- og kvinnelandslaget.
Șieu (elv)
Șieu (ungarsk: Sajó, tysk: Schogen) er en venstre sideelv til Someșul Mare i Romania.
Șieu har en lengde på 71 km. Den drenerer et område på 1,818 km². Gjennomsnittlig vannføring ved Șintereag-måleren er 13,4 m³/s.
Hadesina
Hadesina er en slekt av sommerfugler i gruppen tannspinnere. Den består av følgende arter:
Massicus
Utseende
Store (opptil 50 millimeter), slanke, mørke trebukker. Oversiden er tett kledt med lysgrå til gulgrå bestøvning bortsett fra en blank midtstripe på pronotum. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Antennene kan ha pigger på hvert ledd eller være kamformede. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er jevnt tilsmalnende bakover. Beina er forholdsvis lange.
Asiamesterskapet i bueskyting 2009
Asiamesterskapet i bueskyting 2009 ble arrangert i Denpasar i Indonesia i 2009.
Rocket 88
«Rocket 88» er en sang skrevet av Ike Turner som ble spilt inn og gitt ut på singel av Jackie Brenston and his Delta Cats i 1951. Singelen kom på 1.-plass i USA. Singelen ble solgt i en halv million eksemplarer. I 1998 ble Rocket 88 introdusert i Grammy Hall of Fame.
Trichius trilineatus
Trichius trilineatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor (10-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med brunlige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.
Levevis
Larvene lever i morkent treverk eller hule løvtrær, utviklingen tar gjerne flere år. De voksne billene besøker ofte blomster.
Utbredelse
Arten er utbredt i Kina.
Polen rundt 2022
Ethan Hayter vant sammenlagt.
Tangutskrift
Tangutskrift (kinesisk: 西夏文, pinyin: xī xià wén) er et logografisk skriftsystem som ble brukt mellom 1036 og 1502 til å skrive det tibetoburmanske språket Tangut i Xixia-riket. Det omfatter 5863 tegn, hvis man ikke tar hensyn til varianter.. Tangutskriften ligner på kinesiske tegn, men metoden til å forme skrifttegnene er signifikant forskjellig fra den som brukes til å forme kinesiske tegn.
Malakka internasjonale lufthavn
Malakka internasjonale lufthavn (tidligere kjent som Batu Berendam Airport) er flyplassen til byen Batu Berendam, Malakka i Malaysia. Den ble åpnet i 1952, og betjener delstaten Malakka og det nordlige Johor.
Dvergtigerhegre
Dvergtigerhegre (Tigrisoma fasciatum) er en fugl i hegrefamilien.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Asiamesterskapet i bueskyting 2011
Asiamesterskapet i bueskyting 2011 ble arrangert i Teheran i Iran i 2011.
Spesialsøkshund
En spesialsøkshund er en brukshund som har fått spesialtrening i å søke etter særskilte duftavsetninger, for eksempel dufter som avsettes av sykdommer som kreft og diabetes. Typen skiller seg således fra de fleste vanlige søkshunder, gjennom å være mer spesialisert.
Begrepet spesialsøkshund kan også benyttes som et samlebegrep om søkshunder som har fått spesialtrening i å søke opp og oppdage bestemte duftstoffer, herunder også eksplosiver, våpen og ammunisjon, brannkilder, gass- og oljelekkasjer, forurensninger, narkotika, valuta, skadedyr, råte, sopp, bestemte næringsstoffer og ulike giftstoffer med mer.
Sivile spesialsøkshund utdannes blant annet ved Hundcampus i Hällefors i Sverige.
Diabeteshund
Diabeteshund er en type servicehund eller signalhund som er trent til å varsle eieren når dennes blodsukkeret blir for høyt eller lavt.
Ungarns Grand Prix 2022
Ungarns Grand Prix 2022 (offisielt navn: Formula 1 Aramco Magyar Nagydíj 2022) var et Formel 1-løp som ble arrangert 31. juli 2022 på Hungaroring i Mogyoród, Ungarn. Det var det 13. løpet i Formel 1-sesongen 2022 og 37. gang Ungarns Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Mercedes-førere Lewis Hamilton og George Russell tok andre- og tredjeplassen.
Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.
Trening 1
Treningen startet kl. 14:00 fredag 29. juli.
Robert Kubica kjørte for Alfa Romeo i stedet for Valtteri Bottas.
Trening 3
Treningen startet kl. 13:00 lørdag 30. juli.
Kvalifisering
Noter:
Løpet
Noter:
Mesterskapsplassering etter løpet
Note: Bare de fem beste plasseringene er inkludert for begge settene.
Lars-Göran Dahl
Lars-Göran Dahl, også skrevet Lars Göran Dahl, er en svensk tidligere langrennsløper. Han representerte Hammerdals IF i Hammerdal i Jämtland.
I junior-VM 1980 i Örnsköldsvik ble Dahl nummer seks på 15 km, og han gikk tredje etappe på Sveriges lag som ble nummer to på 3 × 10 km stafett. Jan Ottosson og Gunde Svan gikk de to første etappene.
Dahl ble juniorverdensmester på 15 km i junior-VM 1981 i Schonach im Schwarzwald, og han gikk første etappe på Sveriges lag som ble nummer to på 3 × 10 km. stafett. Anders Larsson og Gunde Svan gikk de to siste etappene.
Dahl vant Flyktningerennet i 1983.
Anders Gustaf Dahlbom
Anders Gustaf Dahlbom (født 3. mars 1806 i Härberga sogn, Östergötlands län, død 3. mai 1859) var en svensk entomolog. Han var far til kunstneren Wilhelm Dahlbom.
Dahlbom ligger begravet på klosterkirkegården i Lund.
Bleiken stasjon
Bleiken stasjon er en stasjon på Gjøvikbanen. Den ligger på Bleiken i Brandbu i Gran kommune og ble åpnet som stoppested 1901, ett år før Gjøvikbanen ble fullført. 1914 ble stoppestedet oppgradert til stasjon, denne var betjent til 1985. 1987 ble stasjonen nedgradert til holdeplass med lastespor.
Polit.ru
Polit.ru er en russisk nettavis. Den ble tidligere gitt ut på Zhurnal.ru. Den er en av Russlands eldste nettaviser, og ble opprettet i 1998.
Kvalifisering til VM i fotball 2018 (UEFA), gruppe A
Kvalifisering til VM i fotball 2018 (UEFA), gruppe A begynte 6. september 2014 og ender 10. oktober 2017. Vinneren av gruppa går direkte til sluttspillet sammen med de andre 8 gruppevinnerne, mens de 8 beste lagene som blir nummer to i sine grupper kvalifisere seg til å spille play-off mot en annen toer.
Lagene
🇧🇬 bulgaria
🇱🇺 luxembourg
Asiamesterskapet i bueskyting 2013
Asiamesterskapet i bueskyting 2013 ble arrangert i Taipei på Taiwan i 2013.
Bistrița (andre betydninger)
Bistrița er en by i Romania.
Bistrița kan også vise til følgende enheter i Romania:
Bistrița (Someș)
Bistrița (ungarsk: Beszterce, tysk: Bistritz) er en høyre sideelv til Șieu i Romania.
Den springer ut fra Călimanifjellene, flyter østover gjennom byen Bistrița og renner ut i Șieu ved Sărățel. Elva har en lengde på 67 km, et nedbørfelt på 650 km² og (kort før dens sammenløp med Șieu) en gjennomsnittlig vannføring på 7,28 m³/s.
Friidrettens Trenerforening
Friidrettens Trenerforening er en norsk forening. Den ble etablert i 1991 og består av om lag 200 trenere fra hele landet.
Formålet er å utvikle medlemmenes kunnskaper, ivareta medlemmenes interesse, utvikle felles identitet og et godt samarbeid, ivareta trenernes arbeidsvilkår og rettssikkerhet.
Formålet er også å etablere og vedlikeholde de best mulige forbindelser med sentrale organisasjoner.
Friidrettens Trenerforening utgir bladet Fagnytt.
Leder er Lars Ola Sundt, Kolbotn.
Bailey Wright
Bailey Colin Wright (født 28. juli 1992) er en australsk fotballspiller som spiller for den singaporske fotballklubben Lion City Sailors FC. Han og er også en del av.
Landslaget
Han ble tatt ut til Fotball-VM 2014 i Brasil.
Han ble tatt ut i s tropp til FIFA Confederations Cup 2017 i Russland.
Han ble tatt ut i s bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.
Han ble tatt ut i s tropp til VM i fotball 2022 i Qatar.
Marselis’ gate (Oslo)
Marselis’ gate (1b–25b, 24–26) er ei gate på Grünerløkka i Oslo. Den går et kvartal fra Grüners gate til Bergverksgata. Opprinnelig var den regulert fra Nordre gate, og den går som gangsti gjennom Grünerhagen. Park og ballplass her har nummer til gata.
Nr 24 er den tidligere kornsiloen på Nedre Foss mølle. Denne var i bruk som silo fra 1953 til 1990. Seinere er den ombygd til studentboliger (Grünerløkka studenthus) (226 boenheter, ombygging ved HRTB arkitekter).
På tomta nr 26 stod det tidligere en leiegård med grunnmur rett i Akerselva. Gården gikk tidvis under samme betegnelse som parken like ved, Kuba.
Østsida av gata består av et kvartal med leiegårder i nyrenessanse-stil: Det var boligkrakk i Oslo rundt århundreskiftet, og det kan spores i det faktum at de to sist bygde gårdene har færre etasjer enn de to første.
Gata er oppkalt etter to hollandske brødre som hadde framtredende posisjoner her til lands rundt 1650, postdirektør og bergråd Selius Marselis og bergverksspesialist Gabriel Marselis.
Rusttigerhegre
Rusttigerhegre (Tigrisoma lineatum) er en fugl i hegrefamilien.
Utbredelse
Arter finnes i: Argentina, Bolivia, Brasil, Colombia, Costa Rica, Ecuador, Fransk Guyana, Guatemala, Guyana, Honduras, Nicaragua, Panama, Paraguay, Peru, Surinam, Trinidad og Tobago, Uruguay og Venezuela.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Eurovision Song Contest 2013
Eurovision Song Contest 2013 var den 58. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert i Malmö i Sverige etter at Loreen vant Eurovision Song Contest 2012 med sangen «Euphoria». Dette var femte gang Sverige arrangerte Eurovision Song Contest, og konkurransen besto av tre sendinger: en semifinale tirsdag 14. mai, en semifinale torsdag 16. mai og finalen lørdag 18. mai 2013. Alle sendingene ble sendt direkte fra Malmö Arena med Petra Mede som programleder.
I alt deltok 39 land, en nedgang fra 42 året før. Blant annet trakk Bosnia-Hercgovina og Portugal seg. Det samme gjorde Slovakia og Tyrkia, som fremdeles står utenfor konkurransen. Armenia var tilbake etter fraværet året før.
Konkurransen ble vunnet av Danmark og Emmelie de Forest med sangen «Only Teardrops». Dette var danskenes tredje seier, etter tidligere å ha vunnet med Grethe og Jørgen Ingmann i 1963 og Olsen Brothers i 2000. Aserbajdsjan ble nummer to, mens Ukraina endte på tredjeplass. Like bak kom Norge på fjerdeplass. Norges representant var Margaret Berger og elektronikalåten «I Feed You My Love», skrevet av Karin Park og låtskriverduoen Robin Lynch og Niklas Olovson. Dette var Norges beste plassering i konkurransen siden seieren med Alexander Rybak fire år tidligere.
Bakgrunn
Etter seieren med Loreen og «Euphoria» i Baku året før, var det Sverige som hadde arrangørrettighetene for 2013-konkurransen. 8. juli 2012 kunngjorde den svenske allmennkringkasteren Sveriges Television (SVT) at Eurovision Song Contest 2013 skulle arrangeres i Malmö Arena i Malmö. Dette var femte gang konkurransen ble arrangert i Sverige, etter at landet også arrangerte finalene i 1975, 1985, 1992 og 2000. Det var dessuten andre gang konkurransen fant sted i Malmö; byen var også vert for Eurovision Song Contest 1992.
Flere svenske byer, blant annet Stockholm, Göteborg og Malmö, meldte sin interesse for å bli vertsby. Året før hadde aserbajdsjansk fjernsyn brukt nærmere 400 millioner norske kroner på å arrangere konkurransen, og flere land – blant annet Sverige og Norge – ønsket å tone ned arrangementet for å redusere kostnader. SVT la derfor konkurransen til Sveriges tredje største by, og til Malmö Arena, som var noe mindre enn arenaene årene før.
SVT valgte «We Are One» (vi er ett) som konkurransens slagord, og det grafiske uttrykket besto av en sommerfugl i ulike farger. Sommerfuglen ble valgt fordi den representerte noe bittelite som kan starte store og kraftfulle bevegelser. Et lite vingeslag fra en sommerfugl kan starte en orkan – et fenomen kalt sommerfugleffekten. Det grafiske uttrykket og logoen var laget av Göteborg-firmaet Happy F&B.
Offisielle sponsorer var det svensk-finske teleselskapet TeliaSonera og det tyske kosmetikkselskapet Schwarzkopf. Øvrige sponsorer var sminkeprodusenten IsaDora cosmetics, dagligvarekjeden ICA og firmaet Tetra Pak.
SVT ga programlederjobben til komiker Petra Mede. Hun ledet alle tre sendingene alene, og dette var første gang på 18 år at det kun var én programleder i Eurovision Song Contest. Forrige gang dette skjedde, var i Dublin i 1995, da journalisten Mary Kennedy ledet sendingen alene.
Deltakere
EBU fortsatte konseptet med to semifinaler og finale, og til sammen 39 land meldte seg på konkurransen. Armenia var tilbake etter fraværet i 2012, da konkurransen ble arrangert i nabolandet Aserbajdsjan som Armenia har et anstrengt forhold til. Slovakia, Tyrkia, Bosnia-Hercegovina og Portugal trakk seg fra konkurransen. Den tyrkiske kringkasteren TRT mente poengsystemet med kombinerte jury- og telefonstemmer er urettferdig, mens de tre andre landene trakk seg av økonomiske årsaker. Portugal deltok igjen fra 2014. Hverken Tyrkia eller Slovakia har deltatt i konkurransen siden, og Bosnia-Hercegovina har bare deltatt i 2016.
Seks land var direktekvalfisert til finalen: vertslandet Sverige og de fem store økonomiske bidragsyterne Frankrike, Italia, Spania, Storbritannia og Tyskland. De øvrige 33 landene ble fordelt på de to semifinalene før finalen. Av de 33 semifinalistene kvalifiserte 20 seg til finalen, slik at til sammen 26 land konkurrerte i finalen.
Loddtrekning til semifinalene
Semifinalistene ble delt inn i fem grupper basert på stemmemønsteret de siste ni årene. Deretter ble landene i hver stemmegruppe fordelt på de to semifinalene gjennom en loddtrekning som holdt i Malmö rådhus 17. januar 2013. Dette ble gjort for å reduserte effekten av nabo- og diasporastemmer, slik at ingen land skulle klare å kvalifiserte seg til finalen utelukkende på nabostemmer. Norge og Danmark ble imidlertid på forhånd plassert i hver sin semifinale. Bakgrunnen var at SVT forventet mange fans og besøkende fra hvert av de to nabolandene, og av logistikkhensyn ønsket derfor kringkasteren å fordele dem på hver sin semifinale. Danmark ble trukket til å delta i semifinale 1, mens Norge endte opp i den andre semifinalen på torsdag. EBU plasserte også Israel i semfinale 2, etter ønske fra den israelske delegasjonen. Bakgrunnen var at semifinale 1 kolliderte med en nasjonal helligdag i Israel.
De øvrige 30 semifinalistene ble delt inn i fem stemmegrupper, utarbeidet av det tyske selskapet Digame. 16 land ble fordelt på semifinale 1, mens 17 land ble fordelt på semifinale 2. Under loddtrekningen ble det også avgjort hvilken av semifinalene de finaleklare landene skulle stemme i.
Startrekkefølgen
I motsetning til årene før ble ikke startrekkefølgen avgjort med loddtrekning. I stedet ble landene trukket til å delta i enten første halvdel av startfeltet, eller i siste halvdel av startfeltet. Deretter avgjorde SVTs produsenter den endelige startrekkefølgen. Dette ble gjort for å gjøre showene mer spennende, og for å sikre at alle bidragene hadde en sjanse til å skille seg ut. Med loddtrekning risikerte en at flere lignende sanger i sjanger og tone kunne følge like etter hverandre, men nå kunne produsentene lage en mer variert rekkefølge. Produsentene fikk imidlertid ikke plassere vertslandet. Sveriges startnummer ble avgjort ved loddtrekning under EBUs delegasjonsmøte 18. mars 2013. Dette ble gjort for å unngå spekulasjoner og anklager om favorisering av vertslandet.
Det nye systemet fikk blandet mottakelse fra fans, presse og deltakende kringkastere. Blant annet fryktet fans og presse at produsentene skulle få for mye makt, og at enkelte land og bidrag skulle bli favorisert. Tross skepsisen er denne ordningen fremdeles i bruk i dag.
Den endelige startrekkefølgen i semifinalene ble offentliggjort 28. mars 2013. Etter hver av de to semifinalene var det en felles pressekonferanse med de ti landene som kvalifiserte seg til finalen. Under pressekonferansen ble det avgjort med loddtrekning hvilken halvdel av finalen de ti finalistene skulle opptre i. De fem store landene hadde en tilsvarende trekning under en pressekonferanse 15. mai 2013. Den endelige startrekkefølgen i finalen ble bestemt av showets produsenter 17. mai 2013, etter at alle finalistene var klare.
Sendingene
Den svenske sangeren og skuespilleren Sarah Dawn Finer dukket opp i små forhåndsinnspilte sketsjer under alle tre sendingene. I sketsjene spilte Finer rollen som Lynda Woodruff, en småvulgær «EBU-ansatt» med bred, engelsk aksent og store vansker med å uttale svenske ord og landnavn som Aserbajdsjan. Finer dukket også opp på scenen som seg selv, rett før avstemningen i finalen. Der sang hun ABBA-sangen «The Winner Takes It All».
Fotballspilleren Zlatan Ibrahimović, som selv er fra Malmö, dukket også opp i finalen – i en forhåndsinnspilt video der han ønsket seerne velkommen til hjembyen sin. Eric Saade, som representerte Sverige i konkurransen i 2011, var reporter fra artistenes green room under finalen.
Resultater
Fra den første semifinalen kvalifiserte Estland, Danmark, Russland, Ukraina, Nederland, Litauen, Belarus, Moldova, Irland og Belgia seg. Dette var første gang siden 2004 at Nederland klarte å kvalifiserte seg til finalen.
I semifinale 2 kvalifiserte Aserbajdsjan, Finland, Malta, Island, Hellas, Armenia, Ungarn, Norge, Georgia og Romania seg. Med dette var hele Norden i finalen for første gang på fire år. Alle de tidligere jugoslaviske landene røk ut i semifinalene, og dermed gikk finalen av stabelen uten Albania eller et eneste land fra det tidligere Jugoslavia. Dette var første gang siden 1985 at denne regionen ikke var representert i en finale.
Før konkurransen var Danmark, Norge, Nederland, Sverige og Russland de største favorittene til å vinne. Like foran finalen var fremdeles Danmark den klare favoritten til å vinne, med Norge, Ukraina og Aserbajdsjan like bak. Veddemålsbyråene skulle vise seg å ha helt rett. Danmark vant konkurransen, mens Aserbajdsjan ble nummer to, Ukraina nummer tre og Norge nummer fire. Danmark fikk til sammen 281 poeng, inkludert åtte tolvere. Norge ga imidlertid Danmark bare 7 poeng, mens vertslandet Sverige fikk Norges tolver. Dette var Danmarks tredje seier i konkurransen.
Norges bidrag
Norge var representert av Margaret Berger som hadde blitt landskjent etter å kommet på andreplass i Idol 2004. Berger stilte i Melodi Grand Prix 2013 med elektronikalåten «I Feed You My Love», skrevet av Karin Park og låtskriverduoen Robin Lynch og Niklas Olovson. Sangen vant en klar seier i den norske finalen og ble dermed Norges bidrag til Eurovision Song Contest. Blant låtene hun beseiret i Melodi Grand Prix, var «Bombo» med Adélen, en låt som toppet den norske singellisten i tre uker.
I ukene før Eurovision Song Contest var Norge en av de store favorittene til å vinne. «I Feed You My Love» var det 13. bidraget ut på scenen i semifinale 2 og endte der på en tredjeplass med 120 poeng. Dermed kvalifiserte Norge seg til finalen, der Berger ble tildelt startnummer 24. I finalen fikk Norge til sammen 191 poeng – inkludert 12 poeng fra Sverige, Danmark og Finland. Det holdt til en fjerdeplass, som var Norges beste plassering siden seieren i 2009. Per 2022 er dette fremdeles Norges sjette beste plassering siden debuten i 1960. Olav Viksmo-Slettan kommenterte sendingene for NRK1, mens forårets norske deltaker, Tooji, leste de norske poengene i finalen.
Sissel Lange-Nielsen
Sissel Lange-Nielsen (født 27. januar 1931 i Kristiansund) er en norsk forfatter, litteraturkritiker og journalist, bosatt i Oslo.
Caspar Klein
Caspar Klein (født 28. august 1865 i Elben i Sauerland i Preussen; død 25. januar 1941 i Paderborn) var en katolsk erkebiskop av Paderborn i Tyskland i nasjonalsosialismens æra.
Sissel Lange-Nielsen
Hun vokste opp i Trondheim, og debuterte i 1959 med romanen Såmannen. Hun har skrevet en lang rekke historiske romaner, blant annet trilogien Under fiskenes tegn (1978–1982) om katarene og et firebindsverk om Mediciene (1985–91). Selvbiografien Et forfatterliv utkom i 2006.
Caspar Klein
Bakgrunn
Caspar Klein vokste opp i Schneppenohl i Biggetal, et sted som senere er blitt overflømmet av en kunstig innsjø, Biggesee. Han tok sitt abitur ved Gymnasium Theodorianum i Paderborn.
Sissel Lange-Nielsen
Lange-Nielsen var i mange år litteraturkritiker i Aftenposten. Hun har hatt en rekke verv i kulturelle og humanitære organisasjoner, som Det Norske Akademi for Språk og Litteratur, Barnekunstmuseet, PEN-klubben og Den norske forfatterforening. Hun har også vært medlem av den norske komiteen som velger ut kandidater til Nordisk råds litteraturpris og av Kringkastingsrådet.
Anders Larsson (langrennsløper)
Anders Larsson (født 3. oktober 1961) er en svensk tidligere langrennsløper. Han representerte Bondsjöhöjdens IK i Härnösand i Västernorrlands län.
Eurovision Song Contest 2013
Seertall
De tre sendingene hadde et samlet seertall på 170 millioner seere verden over, en kraftig økning fra de 103 millioner seerne året før. I 24 land så mer enn tredel av befolkningen på semifinalene og finalen. Interessen var størst i Norden, der finalen hadde en skyhøy markedsandel: nesten 80 prosent i vinnerlandet Danmark, og 84,9 prosent i vertslandet Sverige. I Norge fulgte 1,519,000 seere finalen på NRK1, mens 41,000 fulgte sendingen på NRK3. Dette ga en markedsandel på hele 84,2 – jevnbyrdig med markedsandelen i vertslandet Sverige. Under avstemningen økte NRKs seertall til 1,650,000 millioner seere.
Sissel Lange-Nielsen
Hun har vært aktiv i Riksmålsforbundet og redigert forbundets blad Ordet. Hun mottok Riksmålsprisen i 1982 og Mads Wiel Nygaards legat i 1971. Hun var gift med lagmann Trygve Lange-Nielsen (1921–2014). Før giftermålet bar hun etternavnet Aabel Herlofsen.
Asiamesterskapet i bueskyting 2015
Asiamesterskapet i bueskyting 2015 ble arrangert i Bangkok i Thailand i 2015.
Osage
Osage er et tidligere siouxspråk som ble snakket av osagefolket i Oklahoma. Den siste innfødte talende av språket, Lucille Roubedeaux, døde i 2005.
Eurovision Song Contest 2013
Seertall
Nederland kvalifiserte seg til finalen for første gang på ni år, noe som førte til et voldsomt oppsving i seertallene i landet. Over 4,8 millioner nederlendere så Anouk sikre landet en niendeplass.
Samlet hadde finalen en gjennomsnittlig markedsandel på 38,3 prosent – en økning på 160 prosent sammenlignet med en ordinær lørdag. Blant finalelandene var markedsandelen hele 47,4 prosent – en økning på 187 prosent sammenlignet med en ordinær lørdag.
Semifinale 1
Den første semifinalen ble arrangert tirsdag 14. mai 2013. 16 land deltok, og de ti beste kvalifiserte seg for finalen. De forhåndskvalifiserte landene Italia, Sverige og Storbritannia kunne stemme i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Semifinale 2
Den andre semifinalen ble arrangert torsdag 16. mai 2013. 17 land deltok, og de ti beste kvalifiserte seg for finalen. De forhåndskvalifiserte landene Frankrike, Spania og Tyskland kunne stemme i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Finale
Finalen ble arrangert lørdag 18. mai 2013. 26 land deltok: «de fem store» (Frankrike, Italia, Spania, Storbritannia og Tyskland), vertslandet Sverige og totalt 20 land fra de to semifinalene. Under er det offisielle resultatet.
Osage
Osage har lyder som ligner mye på dakotaspråket, pluss vokallengde. preaspirerte obstruenter og et labiodentalr friktativ. I motsetning til dakotaspråket opptrer fonemisk aspirerte obstruenter som affrikater, og vokalen *u har blitt omdannet til [y].
Caspar Klein
Prest
Etter studier i Münster ble han den 21. mars 1890 presteviet i Paderborn av hjelpebiskop Franz Wilhelm Cramer fra Münster. Deretter var han sjelesørger i Bochum og fra 1901 i Röhlingshausen før biskop Karl Joseph Schulte av Paderborn i 1911 gjorde ham til domkapitular og den 28. desember 1912 til sin generalvikar.
Eurovision Song Contest 2013
Finale
Startrekkefølgen er i kolonnen til venstre, mens resultatet finnes i høyrekolonnen.
Caspar Klein
Biskop, erkebiskop
Da biskop Schulte ble valgt til erkebiskop av Köln, utnevnte pave Benedikt XV Caspar Klein den 30. april 1920 til biskop av Paderborn. Han ble bispeviet den 1. august 1920 av sin forgjenger Karl Joseph Schulte; medkonsekrerende biskoper var Johannes Poggenburg av Münster og Hermann Wilhelm Berning av Osnabrück.
Osage
Osagealfabetet ble i juni 2016 inkludert i Unicode versjon 9.
Eurovision Song Contest 2013
12 poeng i finalen
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen i finalen.
Caspar Klein
Biskop, erkebiskop
Likesom alle biskoper av Paderborn siden 1868 var Caspar Klein samtidig apostolisk vikar av Anhalt. De siste menigheter ble i 1921 som den siste rest av Det apostoliske vikariat i nord inkorporert i bispedømmet Paderborn.
Eurovision Song Contest 2013
Påstander om aserbajdsjansk stemmejuks
Like før finalen publiserte det litauiske nettstedet 15min.lt et opptak med skjult kamera som hevdet å avsløre «representanter fra Aserbajdsjan» betale litauere for å stemme på Aserbajdsjan i telefonavstemningen. Representantene fikk samlet grupper på inntil ti personer, gjerne studenter, og forsynte dem med flere sim-kort og kontantkort, slik at de kunne stemme gjentatte ganger på Aserbajdsjan. Nettstedet hevdet dessuten at det samme organiserte jukset fant sted i opptil 15 land, blant annet Latvia, Estland, Belarus, Ukraina, Kroatia og Sveits. Aserbajdsjan fikk også flest 12-poengere i finalen, blant annet fra Litauen.
Anders Larsson (langrennsløper)
Karriere
I junior-VM 1981 i Schonach im Schwarzwald gikk Larsson andre etappe på Sveriges lag som ble nummer to på 3 × 10 km stafett. Lars-Göran Dahl og Gunde Svan gikk de øvrige etappene.
Eurovision Song Contest 2013
Påstander om aserbajdsjansk stemmejuks
Påstandene og den tilsynelatende avslørende videoen fra Litauen gjorde at EBU ble nødt til å undersøke saken. Eurovision-sjef Jon Ola Sand presiserte at videoen kunne være falsk, og at den heller ikke beviste noen forbindelse mellom de «aserbajdsjanske representantene» og aserbajdsjansk tv, som var ansvarlig for landets bidrag i Eurovision Song Contest. Sand understreket samtidig at EBU har flere kontrollregimer på plass for å avsløre forsøk på stemmejuks – og at det skal «veldig mye mer til enn en håndfull studenter med kontantkort for å påvirke stemmefordelingen».
Tormod
Tormod er et mannsnavn med opprinnelse i det norrøne navnet Þormóðr. Navnet kan være sammensatt av det norrøne gudenavnet Þórr (Tor) og móðr, «humør, mot», eller være dannet av det norrøne adjektivet þormóðr, «modig».
Fridtjof Nansens belønning for yngre forskere
Fridtjof Nansens belønning for yngre forskere utdeles av Nansenfondet. Prisen er på 100 000 norske kroner (per 2018) og deles ut sammen med et diplom under Det Norske Videnskaps-Akademis årsmøte. Fram til 2002 het prisen AS Norsk Varekrigsforsikringsfonds prisbelønning for yngre forskere.
Anders Larsson (langrennsløper)
Karriere
Larsson ble nummer 18 på 50 km i VM 1982 i Holmenkollen. Hans beste plassering i verdenscupen var fjerdeplass på 50 km i Lahtis i 1982. Han ble tildelt Sixten Jernberg-prisen i 1982.
Brighouse & Rastrick Band
Brighouse & Rastrick Band er et brassband med base i Brighouse, England.
Anders Larsson (langrennsløper)
Karriere
Larsson representerte Sverige under vinter-OL 1984 i Sarajevo der han ble nummer 39 på 50 kilometer.
Anders Larsson vant Vasaloppet i 1987.
Brighouse & Rastrick Band
Brighouse & Rastrick fra Calderdale-distriktet i West Yorkshire ble stiftet i 1881. Det har i samarbeid med dirigenter som Allan Withington og David King vunnet en rekke brassbandkonkurranser; deriblant det nasjonale britiske mesterskapet, British Open og europamesterskapet for brassband. Korpset har dessuten figurert på både UK Singles Chart og UK Albums Chart med The Floral Dance i 1977.
Tormod
Utbredelse
Þórmóðr er blant de vanligste mannsnavnene funnet i norske runeinskripsjoner fra vikingtiden. Det funnet fire runeinskripsjoner med dette navnet i Norge. Navnet ble skrevet (þormoþr) eller  (þurmuþr). Utenfor Norge er navnet er bare kjent fra én runeinnskrift funnet i Danmark, så for Norden samlet var navnet antakelig ikke blant de mest brukte. Tormod var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica. Navnet har siden vært mindre brukt.
Tormod er i dag mest utbredt i Norge, men er ikke blant de mest brukte. Andre former av navnet er noe brukt på Færøyene og Island og i Danmark.
Kjente personer med navnet
Personene i listen er ordnet kronologisk etter fødselsår.
Caspar Klein
Biskop, erkebiskop
Som følge at konkordatet med Preussen av 13. august 1929 ble biskop Klein den 13. august 1930 utnevnt av pave Pius XI til første erkebiskop av Paderborn. I 1936, i hans embedsperiode, falt 1100-årsfeiringen av overføringen av relikviene av den hellige Liborius fra Le Mans til Paderborn.
Eurovision Song Contest 2013
Påstander om aserbajdsjansk stemmejuks
Senere bekreftet imidlertid EBU at det hadde blitt forsøkt å jukse under avstemningen, men at dette hadde blitt avslørt og stoppet av EBUs kontrollsystemer. Ifølge unionen var det heller ingen beviser for at noen av de deltakende kringkasterne var involvert i det mislykkede stemmejukset. Hendelsen gjorde at EBU innførte en ny regel fra og med 2014, som påla hver deltakende kringkaster et ansvar for å hindre juks og kampanjer. Blir disse reglene brutt, risikerer den ansvarlige kringkasteren en treårig utestengelse.
Caspar Klein
Episkopalgenealogi
Hans episkopalgenealogi er:
Eurovision Song Contest 2013
Null poeng ga politiske virkninger
Aserbajdsjan havnet også i søkelyset for andre omstendigheter under avstemningen. Årsaken var at Aserbajdsjan ikke ga noen poeng til Russland, til tross for at det russiske bidraget ble nummer to i den aserbajdsjanske telefonavstemningen. Dette skulle vise seg å få politiske konsekvenser, da Aserbajdsjans president, İlham Əliyev, krevde en granskning av resultatet. Den russiske utenriksministeren Sergej Lavrov kalte poengfordelingen «uhyrlig» og hevdet at resultatet var falskt. Sammen med sin aserbajdsjanske kollega, Elmar Mammadjarov, ville han koordinere en klage over resultatet. Den britiske deltakeren Bonnie Tyler hevdet samtidig at hun under avstemningen overhørte russere som klaget over at Aserbajdsjan ikke «ga oss de ti poengene vi betalte for».
EBU undersøkte de aserbajdsjanske poengene og kunne raskt konstantere at resultatet var korrekt. Russland hadde riktignok kommet på andreplass i Aserbajdsjans telefonavstemning, men den aserbajdsjanske fagjuryen hadde rangert det russiske bidraget så lavt at Russland havnet utenfor Aserbajdsjans samlede topp ti – og dermed ikke fikk noen poeng. Dette gjentok seg imidlertid ikke året etter – da ga Aserbajdsjan 12 poeng til Russland.
Parallelt med dette var et annet eks-sovjetisk land svært misfornøyd med poenggivingen. Belarus fikk nemlig ikke et eneste poeng fra sin nære allierte, Russland. Den russiske «avvisningen» ble møtt med vantro og harme i Belarus, og landets president Aleksandr Lukasjenko mente resultatet måtte være feil. EBU avviste at det var noen feil med de russiske poengene, og til slutt gikk president Lukasjenko ut og ba sine landsmenn om ikke å «ta resultatet fra konkurransen for alvorlig».
Finlands kvinnekyss
Det finske bidraget skapte kontroverser i enkelte konservative land som overførte finalen. Under fremføringen av «Marry Me» ga vokalist Krista Siegfrids en av sine kvinnelige korister er stort kyss på munnen. Dette var en del av sceneshowet, og media omtalte kysset som Eurovisions første «lesbekyss». Siegfrids sa at kysset skulle oppmuntre Finland til å legalisere likekjønnede ekteskap – noe landet gjorde fire år senere.
Kysset var imidlertid ikke like populært i land som Tyrkia og Hellas. Tyrkia deltok ikke, men hadde i utgangspunktet planer om å sende konkurransen. Den tyrkiske kringkasteren TRT valgte til slutt ikke å sende finalen, noe enkelte medier mente kunne skyldes det finske kysset. TRT hevdet på sin side at årsaken var lave seertall i Tyrkia. Da kinesisk fjernsyn, CCTV, senere sendte konkurransen i opptak, var det finske kysset redigert bort.